LT
L 303/16
Europos Sąjungos oficialusis leidinys
2022 11 23
(46)
Deleguotojo reglamento (ES) 2020/2015 11 straipsnio 1 dalimi suteikta dideliu išgyvenamumu grindžiama išimtis, iki 2022 m. gruodžio 31 d. taikoma raudonpelekių pagelų (Pagellus bogaraveo) laimikiui, ICES 9a kvadrate sužvejojamam smulkiosios žvejybos įrankiams priskiriama ūda „Voracera“, o ICES 8 ir 10 parajoniuose ir ICES 9a kvadrate – kabliukais ir ūdomis;
(47)
bendroje rekomendacijoje prašoma šios išimties taikymą pratęsti iki 2023 m. gruodžio 31 d.;
(48)
ŽMTEK peržiūrėjo mokslinę informaciją ir padarė išvadą, kad patikimų išgyvenamumo įverčių turėtų būti gauta atlikus papildomų išgyvenamumo bandymų;
(49)
atsižvelgiant į anksčiau pietvakarių vandenų regiono valstybių narių pateiktus įrodymus dėl išgyvenamumo ir į tai, kad patikimų išgyvenamumo įverčių tikriausiai bus gauta atlikus papildomų išgyvenamumo bandymų, siekiant sudaryti sąlygas užbaigti tyrimus, šios išimties galiojimas turėtų būti pratęstas iki 2023 m. gruodžio 31 d.
Pietvakarių vandenų regiono valstybės narės turi pateikti šių tyrimų rezultatus ŽMTEK ne vėliau kaip 2023 m. gegužės 1 d., kad, jais remiantis, per įpareigojimo iškrauti laimikį peržiūrą 2023 m. būtų galima atlikti šios išimties vertinimą;
(50)
Deleguotojo reglamento (ES) 2020/2015 14 straipsnio 1 dalies n punktu suteikta de minimis išimtis, iki 2022 m. gruodžio 31 d. taikoma paprastiesiems merlangams (Merlangius merlangus), sužvejojamiems ICES 8 parajonyje naudojant žiauninius tinklus;
(51)
bendroje rekomendacijoje prašoma šios išimties taikymą pratęsti iki 2023 m. gruodžio 31 d.;
(52)
ŽMTEK padarė išvadą, kad ankstesni vertinimai rodo, jog vykdant žvejybą žiauniniais tinklais sužvejojamas paprastųjų merlangų laimikis ir į jūrą išmetamas kiekis yra nedideli, ir šios išimties poveikis paprastųjų merlangų ištekliams tikriausiai bus nedidelis;
(53)
atsižvelgiant į pietvakarių vandenų regiono valstybių narių anksčiau pateiktus įrodymus dėl neproporcingų nepageidaujamo laimikio tvarkymo išlaidų ir į planuojamus selektyvumo didinimo tyrimus, šios išimties taikymas turėtų būti pratęstas iki 2023 m. gruodžio 31 d.
Pietvakarių vandenų regiono valstybės narės turi šių tyrimų rezultatus ne vėliau kaip 2023 m. gegužės 1 d. pateikti ŽMTEK, kad, jais remiantis, per įpareigojimo iškrauti laimikį peržiūrą 2023 m. būtų galima atlikti šios išimties vertinimą;
(54)
šiame reglamente nustatytos priemonės daro tiesioginį poveikį Sąjungos laivų žvejybos sezono planavimui ir susijusiai ekonominei veiklai, todėl šis reglamentas turėtų įsigalioti iš karto, kai tik bus paskelbtas.
Jis turėtų būti taikomas nuo 2023 m. sausio 1 d.,
PRIĖMĖ ŠĮ REGLAMENTĄ:
1 straipsnis Deleguotasis reglamentas (ES) 2020/2015 iš dalies keičiamas taip: 1) 4 straipsnio 1 dalis pakeičiama taip: „1.
Reglamento (ES) Nr. 1380/2013 15 straipsnio 4 dalies b punkte nurodyta išgyvenamumu grindžiama išimtis taikoma: — ICES 7d kvadrate šešių jūrmylių atstumu nuo kranto, išskyrus nustatytas jauniklių augimo vietas, mažiausio išteklių išsaugojimą užtikrinančio orientacinio dydžio nesiekiančių europinių jūrų liežuvių (Solea solea) laimikiui, sužvejojamam tralais su kėtoklėmis (žvejybos įrankių kodai: OTT, OTB, TBS, TBN, TB, PTB, OT, PT, TX), kurių tralo maišo akių dydis yra 80–99 mm, laivų: — kurių didžiausias ilgis – 10 m, o didžiausia variklio galia – 221 kW, ir — kurie žvejoja ne didesnio kaip 30 metrų gylio vandenyse, o jų valksmo trukmė – ne ilgesnė kaip devyniasdešimt minučių; — ICES 7e kvadrate šešių jūrmylių atstumu nuo kranto, išskyrus nustatytas jauniklių augimo vietas, mažiausio išteklių išsaugojimą užtikrinančio orientacinio dydžio nesiekiančių europinių jūrų liežuvių (Solea solea) laimikiui, sužvejojamam tralais su kėtoklėmis (žvejybos įrankio kodas – OTB), kurių tralo maišo akių dydis yra didesnis nei 80 mm, laivų, kurių ilgis mažesnis nei 12 m.“;